#কলকাতা: ব্র্যান্ড বিশ্ববাংলা সংস্থার মালিকানা সম্পূর্ণভাবে রাজ্য সরকারের। এর লোগো তৈরি করেছেন মুখ্যমন্ত্রী এবং এর ইউজর সরকার। বিশ্ববাংলা মার্কেটিং কর্পোরেশনে কোনও ব্যক্তি মালিকানা নেই। বিজেপির জনসভায় মুকুল রায়ের তোলা অভিযোগ যে সম্পূর্ণ ভিত্তিহীন, তা আরও একবার জানাল রাজ্য। এর স্বপক্ষে সরকার বেশ কিছু তথ্য-পরিসংখ্যানও পেশ করেছে। দাবি করা হয়েছে, বিশ্ব বাংলার সমস্ত শেয়ার হোল্ডার হচ্ছেন তিন সরকারি আধিকারিক।